b'\n_START_ARTICLE_\nSerafinski kolegij, Ljubljana\n_START_PARAGRAPH_\nSerafinski kolegij (tudi Collegium seraphicum) je zgradba, ki se nahaja v sredi\xc5\xa1\xc4\x8du Ljubljane, med \xc4\x8copovo, Nazorjevo, Slovensko cesto in cerkvijo Marijinega oznanjenja._NEWLINE_Prvotno semeni\xc5\xa1\xc4\x8de za fran\xc4\x8di\xc5\xa1kanske novince je delovalo v sklopu \xc5\xbeupnije Ljubljana - Marijino oznanjenje, do leta 2014 pa je bil v tej stavbi sede\xc5\xbe Akademije za gledali\xc5\xa1\xc4\x8de, re\xc5\xbeijo, film in televizijo v Ljubljani.\n_START_SECTION_\nZgodovina\n_START_PARAGRAPH_\nZgradbo so izdelali: Ladislav Kham (arhitekt), Stanko Dimnik (statik) in Miroslav Zupan (stavbenik). Gradnja je bila zaklju\xc4\x8dena leta 1937, pri \xc4\x8demer je imela na dvori\xc5\xa1\xc4\x8dnem pro\xc4\x8delju napisa: Tisti, ki jih mnogo pou\xc4\x8dijo v pravi\xc4\x8dnosti, modrosti, ljubezni in lepoti se bodo svetili kakor zvezde vse ve\xc4\x8dne \xc4\x8dase (po Danielu 12,3) in Virtuti et musis (Kreposti in Muzam)._NEWLINE_Kipar Boris Kalin je za stavbo izdelal tri kipe: kip sv. Fran\xc4\x8di\xc5\xa1ka so prestavili na cerkev sv. Fran\xc4\x8di\xc5\xa1ka Asi\xc5\xa1kega, kip Duns Skota so prestavili na vrt Fran\xc4\x8di\xc5\xa1kanskega samostana Ljubljana Center, medtem ko kip Marije z otrokom \xc5\xa1e vedno stoji na vzhodni strani zgradbe._NEWLINE_Leta 1949 se je v nacionalizirano zgradbo preselila akademija, pri \xc4\x8demer so kuhinjo in jedilnico spremenili v knji\xc5\xbenico, visoko pritli\xc4\x8dje in prvo nadstropje s kapelo so spremenili v kabinete in predavalnice, medtem ko so drugo in tretje nadstropje sprva pustili za stanovanja._NEWLINE_Fran\xc4\x8di\xc5\xa1kansko dvorano kolegija so leta 1949 predali Mestnemu gledali\xc5\xa1\xc4\x8du ljubljanskemu, leta 1951 pove\xc4\x8dali oder in leta 1973 \xc5\xa1e prenovili dvorano ter dogradili nove prostore. Med letoma 1987 in 1991 se je akademija raz\xc5\xa1irila \xc5\xa1e na 2. in 3. nadstropje. Od leta 2014 zaseda le \xc5\xa1e kletne prostore, del pritli\xc4\x8dja ter prvi dve nadstropji (velike predavalnice), saj se je ve\xc4\x8dinoma preselila na Trubarjevo cesto.'